ვანუატუ

ვანუატუ, ედომუშამი ოფიციალური ჯოხოდვალა — ვანუატუშ რესპუბლიკა — (ბისლამა- Ripablik blong Vanuatu; , ) – რჩქალოკეანურ კოკ სახენწჷფო მელანეზიას. ოორუეშე უხურგანს სოლომონიშ კოკეფიშ ტერიტორიულ წყარეფი, ბჟადალშე – ავსტრალიაშ ეკონომიკურ ზონა, ობჟათეშე – ახალ კალედონიაშ წყარეფი დო ბჟაეიოლშე ფიჯიშ ტერიტორიულ წყარეფი. სახენწჷფო იდვალუაფუ ახალ ჰებრიდეფიშ 83 კოკის. სქირონაშ ედომუშამ ფართობ რე 12 190 კმ². წყარპიჯიშ ღოზიშ სიგჷნძა — 2528 კმ. ვანუატუშ მახორობა აკმადგინანს —  335,908 ადამიერს (2023). ვანუატუშ ნანანოღა რე პორტ-ვილა. 

ვანუატუ დუდმაართაშე დოხორელი რდჷ მელანეზიარ კათათ. პირველ ევროპალეფი, ნამუეფქჷთ კოკეფს ესურესჷნ რდჷ ესპანურ ექსპედიცია, ნამუსჷთ დუდენდჷ პორტუგალიარ მეზუღე ფერნანდეს დე კეიროსი, ნამუქჷთ 1606 წანას კუჩხ გიობიჯგჷ უკაბეტაშ კოკ ესპირიტუ-სანტოსჷნ. კეიროსიქ არქიპაელაგ ესპანეთიშ დორხველუათ გეგმაცხადჷ, მუჭოტ კოლონიურ ესპანეთიშ ოსტ-ინდოეთიშ ნორთი ჯოხოთ გიოდჷ .

1880-იან წანეფს, საფრანგეთიშ რესპუბლიკაქ დო გოართოიანაფილ ომაფექ არქიპელაგიშ ნორთეფშენ პრეტენზიას აცხადენდეს, 1906 წანას, მირაგადუეს არქიპელაგიშ ახალ ჰებრიდეფიშ ჯოხოთ, ართობურ გამაგალაშ სტრუქტურაშენ, ინგლის-საფრანგეთიშ კონდომინიუმიშ მეშქაშობათ.

1970-იან წანეფს წჷმიჭყუ ზოხორინალაშ ყარაფიქ დო 1980 წანას გიჭყჷ ვანუატუშ რესპუბლიკაქ. ზოხორინალაშ მოპალუაშე ვანუატუქ ქაკათ გეჸვენჯ ერეფოშქაშე ორგანიზაციეფს: გოერო, ერეფიშ წორომაჸალობა,  ფრანკოფონია () დო რჩქალ ოკიანეშ კოკეფიშ ფორუმი.

 ეტიმოლოგია 
ვანუატუშ ჯოხოდვალა მოურს ზიტყვაშე vanua ('დიხა' ვარ-და 'ჸუდე'), ნამუშ არხოს გემარენჯ ტერმინეფ აფხვადჷნა ავსტრონეზიულ ნინეფს, მესვარილ რე ზიტყვაწკჷმა tu, ნამუთ შანენს 'გერინას' (პროტოოკიანურ *tuqur).ქძ. დინნაჭარა *tuqu  პოლინეზიურ ლექსიკონიშ პროექტის. თე ჟირ ზიტყვა ართო გჷნმოჩანს ქიანაშ ზოხორინელ სტატუსის.

კომენტარეფი

 რესურსეფი ინტერნეტის 
 Vanuatu entry at The World Factbook 
 Vanuatu from UCB Libraries GovPubs
 Vanuatu at the Open Directory Project 
 Wikimedia Atlas of Vanuatu
 British Friends of Vanuatu 
 Government of Vanuatu
 Interactive maps of Vanuatu 
 Vanuatu Tourism Portal, the official website of the Vanuatu National Tourism Office
 Wok i Kik - Vanuatu Job Vacancies

 სქოლიო 



კატეგორია:ოკიანეთიშ ქიანეფი
კატეგორია:გოეროშ მაკათური სახენწჷფოეფი